[{"text_idx": "#000003", "text": "Mark Lajal (12) ei suutnud Prantsusmaa lahtiste meistrivo\u0303istluste noorteturniiril avaringist edasi pa\u0308a\u0308seda, kui kaotas Luca Nardile (Itaalia) 5:7, 6:4, 0:6."}, {"text_idx": "#000004", "text": "Kahe esimese seti algus oli sarnane ja kulges Lajali u\u0308lekaalu ta\u0308he all. Nii esimeses kui ka teises setis olid tal murdepallid vastase kahes servigeimis, kuid ta realiseeris neist u\u0308he ja juhtis oma pallingul 2:1. Aga mo\u0303lemas setis andis ta just neljandas geimis murde tagasi. Esimeses setis sai see saatuslikuks, sest edaspidi mo\u0303lemad hoidsid oma servi u\u0308sna kindlalt, kuni Lajal seisul 5:6 pallingu kaotas."}, {"text_idx": "#000005", "text": "Teises setis oli Lajalil raske hetk seisul 2:3, kui ta oma servil andis 40:0 edu ka\u0308est ja Nardi teenis murdepalli. Seekord la\u0308ks aga seti lo\u0303pp teistpidi. Lajal pa\u0308a\u0308stis selle murdepalli ja sai ise itaallase servigeimi ka\u0308tte \u2013 6:4. Paraku otsustati ko\u0303ik kolmanda seti kolmandas geimis, kui murdega taga (0:2) olnud Lajal teenis murdepalli, aga ja\u0308ttis selle kasutamata. Alates seisult 0:3 sai Lajal juurde vaid kolm punkti."}, {"text_idx": "#000006", "text": "Noorteklassis on va\u0308ga keeruline o\u0308elda, kuidas Lajalil loosiga vedas (vo\u0303i ei vedanud), sest kuigi Nardi on temast juunioride edetabelis 20 kohta tagapool, on ku\u0308simus selles, et pa\u0308rast 2020. aasta oktoobrit ei ole Nardi noorteturniiridel u\u0308ldse ma\u0308nginud. Ta on panustanud ITF-i profiturniiridele ja to\u0303usnud ATP edetabelis 702. kohale. Lajal on ka u\u0308ritanud ITF-i turniriidel osaleda, aga ei ole edetabelikohaga ma\u0308ngima pa\u0308a\u0308senud (ka noortele eraldatud kolmele kohale on alati olnud edetabeli po\u0303hjal paremad soovijad). Nii et arvestades Nardi kogemusi meestega ma\u0308ngimisel vo\u0303is hoopis itaallane olla selles ma\u0308ngus favoriit ja Lajalil polnud o\u0303nne."}, {"text_idx": "#000010", "text": "Mark Lajal ja\u0308ttis ma\u0308ngu hu\u0308ppeliigese va\u0308a\u0308namise to\u0303ttu pooleli"}, {"text_idx": "#000012", "text": "Mark Lajal sai kvalifikatsiooni avaringis vo\u0303idu ja kohtub nu\u0308u\u0308d endise TOP50 tennisistiga"}, {"text_idx": "#000013", "text": "Mark Lajal kaotas Portugalis dramaatilise ma\u0308ngu"}, {"text_idx": "#000014", "text": "Mark Lajal pa\u0308a\u0308ses Oeirase Challengeril po\u0303hiturniirile"}, {"text_idx": "#000018", "text": "TennisNet.ee \u2013 mis? miks? ja kellele?"}]